Obec Horné Otrokovce leží v západnej časti Nitrianskej pahorkatiny, pri južnom úpätí Považského Inovca, na hornom toku Stoličného potoka. Stred obce leží vo výške 204 m.n.m., chotár obce dosahuje výšku 199-432 m.n.m.  Obyvateľstvo sa zaoberalo predovšetkým poľnohospodárstvom a vinohradníctvom. Významnými pamiatkami obce sú kaštieľ z 2. polovice 18.stroročia, prestavovaný v 19. storočí a katolícky kostol sv. Imricha z r. 1882.