Az épületgépészet legnagyobb hazai seregszemléje, a HUNGAROTHERM, mely kétévente kerül megrendezésre a CONSTRUMA otthonteremtési csokor részeként. A kiállítás legerősebb tematikái a fűtéstechnika, a légtechnika, a solar-technika, a megújuló energiák (RENEO). Mellettük az épületgépészet további témakörei is hangsúlyosan jelen vannak újdonságaikkal. A gyártók megjelenése mellett a színvonalas szakmai kísérő program is komoly vonzerőt jelent a látogatók számára. 2023-ban az innovatív épületgépészeti megoldások, a megújuló energiaforrások, a digitalizáció, modernizáció témakörei kerülnek a középpontba.