A Fővárosi Protestáns Kántorátus 1996 óta végez heti rendszerességű liturgikus szolgálatot a kelenföldi evangélikus templomban (Bp. XI., Bocskai út 10.). A vasárnap este 6 órakor kezdődő vesperás istentiszteleten a rövid igehirdetés mellett a kántorátus és a gyülekezet közös és váltakozó énekével gregorián és genfi zsoltárok szólalnak meg, a kántorátus alternatim korálfeldolgozásokat és hetente változó motettákat énekel. A kantoratus.hu a folyamatosan szolgáló együttes első 25 évének szakmai anyagát és eseményeit foglalja össze.