Katrin Maask toimetab Aparaaditehases Kata Ateljees.   Õlimaalidel kujutab Kata peamiselt loodust, tehes seda vaheldumisi realistlikult ja abstraktsiooni kalduvalt. Tema maalidelt leiab vihmamärgi metsi, tuulevaikseid järvi, müstilise valguskumaga maastikke. Ka vitraažis leiab ta inspiratsiooni ikka loodusest kujutades ka siin enamasti taimemaailmast pärit motiive.